CELEX: 32012R1212
Language: mt
Date: 2012-12-17 00:00:00
Title: Regolament ta’ Implimentazzjoni tal-Kummissjoni (UE) Nru 1212/2012 tas- 17 ta' Diċembru 2012 li jemenda r-Regolamenti (KE) Nru 2535/2001, (KE) Nru 917/2004, (KE) Nru 382/2008, (KE) Nru 748/2008, (KE) Nru 810/2008 u (KE) Nru 610/2009 fir-rigward tal-obbligi ta' notifika fi ħdan l-organizzazzjoni komuni ta' swieq agrikoli

18.12.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 348/7
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 1212/2012
      tas-17 ta' Diċembru 2012
      li jemenda r-Regolamenti (KE) Nru 2535/2001, (KE) Nru 917/2004, (KE) Nru 382/2008, (KE) Nru 748/2008, (KE) Nru 810/2008 u (KE) Nru 610/2009 fir-rigward tal-obbligi ta' notifika fi ħdan l-organizzazzjoni komuni ta' swieq agrikoli
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b'mod partikolari l-Artikolu 192(2) flimkien mal-Artikolu 4 tiegħu,
      Billi:
      
                  (1)
               
               
                  Ir-Regolament tal-Kummissjoni (KE) Nru 792/2009 tal-31 ta' Awwissu 2009 li jistipula regoli dettaljati għan-notifiki tal-Istati Membri lill-Kummissjoni dwar informazzjoni u dokumenti fl-implimentazzjoni tal-organizzazzjoni komuni tas-swieq, l-iskema tal-pagamenti diretti, il-promozzjoni tal-prodotti agrikoli u s-sistemi applikabbli għar-reġjuni l-aktar imbiegħda u l-gżejjer iż-żgħar tal-Eġew (2), jistipula regoli komuni għan-notifika ta' informazzjoni u dokumenti mill-awtoritajiet kompetenti tal-Istati Membri lill-Kummissjoni. Dawn ir-regoli jkopru partikolarment l-obbligu għall-Istati Membri li jużaw is-sistemi ta' informazzjoni magħmula disponibbli mill-Kummissjoni u l-validazzjoni tad-drittijiet tal-aċċess tal-awtoritajiet jew l-individwi awtorizzati biex jibagħtu n-notifiki. Minbarra dan, ir-Regolament jistabbilixxi prinċipji komuni li japplikaw għas-sistemi ta' informazzjoni sabiex ikunu ggarantiti l-awtentiċità, l-integrità u l-leġġibbiltà tul iż-żmien tad-dokumenti u jipprovdi għall-protezzjoni tad-dejta personali.
               
            
                  (2)
               
               
                  Skont ir-Regolament (KE) Nru 792/2009, l-obbligu li jintużaw is-sistemi ta' informazzjoni skont dak ir-Regolament għandu jiġi pprovdut fir-Regolamenti li jistabbilixxu obbligu ta' notifika speċifiku.
               
            
                  (3)
               
               
                  Il-Kummissjoni żviluppat sistema ta' informazzjoni li tippermetti l-immaniġġjar tad-dokumenti u l-proċeduri b'mod elettroniku fi ħdan il-proċeduri ta' ħidma interni tagħha u fi ħdan ir-relazzjonijiet tagħha mal-awtoritajiet involuti fil-politika agrikola komuni.
               
            
                  (4)
               
               
                  Huwa kkunsidrat li diversi obbligi ta' notifiki jistgħu jitwettqu permezz ta' dik is-sistema skont ir-Regolament (KE) Nru 792/2009, b'mod partikolari dawk ipprovduti fir-Regolamenti tal-Kummissjoni (KE) Nru 2535/2001 tal-14 ta' Diċembru 2001 li jipprovdi regoli dettaljati biex ikun applikat ir-Regolament tal-Kunsill (KE) Nru 1255/1999 rigward l-arranġamenti tal-importazzjoni tal-ħalib u tal-prodotti tal-ħalib u biex jinfetħu kwoti tat-tariffa (3), (KE) Nru 917/2004 tad-29 ta' April 2004 dwar ir-regoli dettaljati għall-implementazzjoni tar-Regolament tal-Kunsill (KE) Nru 797/2004 rigward il-miżuri għat-titjib tal-kondizzjonijiet ġenerali għall-produzzjoni u l-marketing ta' prodotti tal-apikoltura (4), (KE) Nru 382/2008 tal-21 ta' April 2008 dwar ir-regoli tal-applikazzjoni għal-liċenzji tal-importazzjoni u tal-esportazzjoni fis-settur tal-laħam taċ-ċanga u l-vitella (5), (KE) Nru 748/2008 tat-30 ta' Lulju 2008 dwar il-ftuħ u l-amministrazzjoni ta' kwota ta' tariffa tal-importazzjoni għal falda rqiqa ffriżata ta' annimali bovini fi ħdan il-kodiċi tan-NM 0206 29 91 (6), (KE) Nru 810/2008 tal-11 ta' Awwissu 2008 li jiftaħ u jipprovdi għall-amministrazzjoni ta' kwoti tariffarji għaċ-ċanga friska ta' kwalità għolja, imkessħa u ffriżata, u għal-laħam tal-buflu ffriżat (7) u (KE) Nru 610/2009 tal-10 ta' Lulju 2009 li jistipula regoli dettaljati tal-kwota tariffarja fuq iċ-ċanga u l-vitella li joriġinaw fiċ-Ċili (8).
               
            
                  (5)
               
               
                  Fl-interess tal-amministrazzjoni effiċjenti u meta tiġi kkunsidrata l-esperjenza, uħud min-notifiki għandhom jew jiġu ssimplifikati u speċifikati jew imħassra f’dawk ir-Regolamenti.
               
            
                  (6)
               
               
                  Ir-Regolamenti (KE) Nru 2535/2001, (KE) Nru 917/2004, (KE) Nru 382/2008, (KE) Nru 748/2008, (KE) Nru 810/2008 u (KE) Nru 610/2009 għandhom għalhekk jiġu emendati kif meħtieġ.
               
            
                  (7)
               
               
                  Il-miżuri pprovduti f’dan ir-Regolament huma skont l-opinjoni tal-Kumitat ta' Ġestjoni għall-Organizzazzjoni Komuni tas-Swieq Agrikoli,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 2535/2001 huwa emendat kif ġej:
      
                  (1)
               
               
                  Fl-Artikolu 10, il-paragrafu 3 jinbidel b'dan li ġej:
                  "3.   L-Istati Membri għandhom jinnotifikaw lill-Kummissjoni dwar il-listi tagħhom ta' importaturi approvati maqsuma skont l-importaturi approvati li taw il-kunsens tagħhom skont il-paragrafu 2 u l-importaturi approvati l-oħra. Dik in-notifika għandha jkollha n-numru ta' approvazzjoni, l-isem, l-indirizz, in-numru tat-telefon u l-indirizz elettroniku tal-importaturi approvati."
               
            
                  (2)
               
               
                  L-Artikolu 39 jitħassar.
               
            
                  (3)
               
               
                  Fl-Artikolu 40, il-paragrafu 2 jinbidel b'dan li ġej:
                  "2.   L-Istati Membri għandhom jinnotifikaw lill-Kummissjoni bir-riżultati tas-sorveljanza mwettqa għal kull tliet xhur taħt l-Anness IV sal-10 jum tax-xahar ta' wara. Dik in-notifika għandha tinkludi t-tagħrif li ġej:
                  
                              (a)
                           
                           
                              tagħrif ġenerali:
                              
                                          (i)
                                       
                                       
                                          isem il-manifattur tal-butir;
                                       
                                    
                                          (ii)
                                       
                                       
                                          il-kodiċi ta' identifikazzjoni tal-lott;
                                       
                                    
                                          (iii)
                                       
                                       
                                          id-daqs tal-lott f'kg;
                                       
                                    
                                          (iv)
                                       
                                       
                                          id-data tal-kontrolli (jum/xahar/sena);
                                       
                                    
                        
                              (b)
                           
                           
                              kontrolli fuq il-piż:
                              
                                          (i)
                                       
                                       
                                          id-daqs tal-kampjuni każwali (numru ta' kartun);
                                       
                                    
                                          (ii)
                                       
                                       
                                          id-dejta fir-rigward tal-medja:
                                          
                                                      —
                                                   
                                                   
                                                      il-medja aritmetika tal-piż nett għal kull kartuna f'kg (kif speċifikat fiċ-ċertifikat tal-IMA 1- kaxxa 9),
                                                   
                                                
                                                      —
                                                   
                                                   
                                                      il-medja aritmetika tal-piż nett tal-kampjuni tal-kartun f'kg,
                                                   
                                                
                                                      —
                                                   
                                                   
                                                      jekk il-medja aritmetika tal-piż nett iddeterminata fl-Unjoni turi differenza sinifikanti għall-valur iddikjarat (N= le, Y = iva);
                                                   
                                                
                                    
                                          (iii)
                                       
                                       
                                          id-dejta fir-rigward tad-devjazzjoni standard:
                                          
                                                      —
                                                   
                                                   
                                                      id-devjazzjoni standard tal-piż nett għal kull kartuna f'kg (kif speċifikat fiċ-ċertifikat tal-IMA 1- kaxxa 9),
                                                   
                                                
                                                      —
                                                   
                                                   
                                                      id-devjazzjoni standard tal-piż nett tal-kampjuni tal-kartun (kg),
                                                   
                                                
                                                      —
                                                   
                                                   
                                                      jekk id-devjazzjoni standard tal-piż nett iddeterminata fl-Unjoni turi differenza sinifikanti għall-valur iddikjarat (N= le, Y = iva);
                                                   
                                                
                                    
                        
                              (c)
                           
                           
                              kontrolli tal-kontenut tax-xaħam:
                              
                                          (i)
                                       
                                       
                                          id-daqs tal-kampjuni każwali (numru ta' kartun);
                                       
                                    
                                          (ii)
                                       
                                       
                                          id-dejta fir-rigward tal-medja:
                                          
                                                      —
                                                   
                                                   
                                                      il-medja aritmetika tal-kontenut tax-xaħam tal-kampjuni tal-kartun f'% ta' xaħam,
                                                   
                                                
                                                      —
                                                   
                                                   
                                                      jekk il-medja aritmetika tal-kontenut tax-xaħam iddeterminata mill-Unjoni taqbiżx l-84.4 % (N= le, Y = iva)."
                                                   
                                                
                                    
                        
            
                  (4)
               
               
                  L-Artikolu 45 jinbidel b'dan li ġej:
                  “Artikolu 45
                  Fi ħdan il-qafas tal-kwoti tat-tariffa ta' importazzjoni, l-Istati Membri għandhom jinnotifikaw lill-Kummissjoni bid-dettalji tal-kwantitajiet tal-prodotti li tqiegħdu f'ċirkolazzjoni libera, skont l-Artikolu 4 tar-Regolament (KE) Nru 1301/2006."
               
            
                  (5)
               
               
                  Għandu jiżdied l-Artikolu 45a li ġej:
                  "Artikolu 45a
                  In-notifiki msemmija f'dan ir-Regolament, minbarra dawk imsemmija fl-Artikolu 15, l-Artikolu 35a(1) u l-Artikolu 45, għandhom isiru skont ir-Regolament tal-Kummissjoni (KE) Nru 792/2009 (*).
                  
                     (*)  ĠU L 228, 1.9.2009, p. 3.""
						
               
            
                  (6)
               
               
                  L-Annessi V u XIV jitħassru.
               
            Artikolu 2
      Ir-Regolament (KE) Nru 917/2004 huwa emendat kif ġej:
      
                  (1)
               
               
                  L-Artikolu 1 jinbidel b'dan li ġej:
                  "Artikolu 1
                  Il-programmi nazzjonali referuti fl-Artikolu 105 tar-Regolament tal-Kunsill (KE) Nru 1234/2007 (**) (minn hawn il-quddiem magħrufa bħala “il-programmi tal-apikoltura”) għandhom:
                  
                              (a)
                           
                           
                              jiddeskrivu s-sitwazzjoni tas-settur billi jagħmluha possibbli li jkunu aġġornati regolarment id-dettalji strutturali fl-istudju msemmi fl-Artikolu 107 tar-Regolament (KE) Nru 1234/2007, billi jkopru b'mod partikolari dawn li ġejjin:
                              
                                          (i)
                                       
                                       
                                          l-għadd totali ta' sigħat;
                                       
                                    
                                          (ii)
                                       
                                       
                                          l-għadd ta' persuni professjonali li jrabbu n-naħal b'aktar minn 150 doqqajs il-wieħed;
                                       
                                    
                                          (iii)
                                       
                                       
                                          l-għadd totali ta' doqqajs;
                                       
                                    
                                          (iv)
                                       
                                       
                                          il-produzzjoni tal-għasel;
                                       
                                    
                                          (v)
                                       
                                       
                                          il-lista tal-għanijiet tal-programm;
                                       
                                    
                        
                              (b)
                           
                           
                              jagħtu deskrizzjoni dettaljata tal-miżuri involuti, bin-nefqa kkalkolata u l-pjan tal-finanzjament imqassma skont is-sena fuq il-livell nazzjonali u reġjonali, skont l-intestaturi li ġejjin:
                              
                                          (i)
                                       
                                       
                                          l-għajnuna teknika lill-persuni li jrabbu n-naħal;
                                       
                                    
                                          (ii)
                                       
                                       
                                          il-kontroll tal-varroasis,
                                       
                                    
                                          (iii)
                                       
                                       
                                          ir-razzjonalizzazzjoni tat-transumanza;
                                       
                                    
                                          (iv)
                                       
                                       
                                          l-analiżi tal-għasel;
                                       
                                    
                                          (v)
                                       
                                       
                                          ir-ripopolazzjoni tad-doqqajs;
                                       
                                    
                                          (vi)
                                       
                                       
                                          il-programmi ta' riċerka applikata;
                                       
                                    
                        
                              (c)
                           
                           
                              jirreferu għal-liġijiet, ir-regolamenti u d-dispożizzjonijiet amministrattivi applikabbli;
                           
                        
                              (d)
                           
                           
                              jelenkaw l-organizzazzjonijiet rappreżentattivi u l-kooperattivi tat-trobbija tan-naħal li jkunu kkollaboraw mal-awtorità kompetenti tal-Istat Membru fit-tħejjija tal-programmi tal-apikoltura;
                           
                        
                              (e)
                           
                           
                              jistabbilixxu arranġamenti tal-monitoraġġ u tal-valutazzjoni għall-programm tal-apikoltura.
                           
                        
                     (**)  ĠU L 299, 16.11.2007, p. 1.""
						
               
            
                  (2)
               
               
                  Fl-Artikolu 6, it-tielet paragrafu jinbidel b'dan li ġej:
                  "Sal-15 ta' Diċembru ta' kull sena, l-Istati Membri għandhom jinnotifikaw lill-Kummissjoni b'sommarju tal-implimentazzjoni tan-nefqa mqassma skont l-intestaturi msemmija fl-Artikolu 1(b)."
               
            
                  (3)
               
               
                  Għandu jiżdied l-Artikolu 6a li ġej:
                  "Artikolu 6a
                  In-notifiki msemmija f'dan ir-Regolament għandhom isiru skont ir-Regolament tal-Kummissjoni (KE) Nru 792/2009 (***).
                  
                     (***)  ĠU L 228, 1.9.2009, p. 3.""
						
               
            Artikolu 3
      Ir-Regolament (KE) Nru 382/2008 huwa emendat kif ġej:
      
                  (1)
               
               
                  L-Artikolu 6 jinbidel b'dan li ġej:
                  "Artikolu 6
                  1.   Sa mhux aktar tard mill-għaxar jum ta' kull xahar, l-Istati Membri għandom jgħarrfu lill-Kummissjoni bil-kwantitajiet, f'kilogrammi ta' piż tal-prodott jew f'għadd ta' rjus, imqassmin skont il-pajjiż tal-oriġini, tal-prodotti li għalihom ikunu nħarġu l-liċenzji tal-importazzjoni fix-xahar ta' qabel, f’dak li għandu x’jaqsam mal-importazzjonijiet li ma jkunux fil-kwota.
                  2.   Sa mhux aktar tard mill-31 ta' Ottubru ta' kull sena, l-Istati Membri għandhom jgħarrfu lill-Kummissjoni bil-kwantitajiet tal-prodotti, f'kilogrammi ta' piż tal-prodott jew f'għadd ta' rjus, imqasmin skont il-pajjiż tal-oriġini, tal-prodotti li għalihom ikunu nħarġu liċenzji tal-importazzjoni fil-perjodu mill-1 ta' Lulju tas-sena ta' qabel sat-30 ta' Ġunju ta' dik is-sena li ma jkunux intużaw f'dak li għandu x'jaqsam mal-importazzjonijiet li ma jkunux fil-kwota.
                  3.   L-Istati Membri għandhom jgħarrfu lill-Kummissjoni bid-dettalji tal-kwantitajiet tal-prodotti li jkunu tqiegħdu fiċ-ċirkulazzjoni ħielsa skont l-Artikolu 4 tar-Regolament tal-Kummissjoni (KE) Nru 1301/2006 (****).
                  
                     (****)  ĠU L 238, 1.9.2006, p. 13.""
						
               
            
                  (2)
               
               
                  L-Artikolu 7 jinbidel b'dan li ġej:
                  "Artikolu 7
                  In-notifiki msemmija fl-Artikolu 6(1) u (2) għandhom isiru bl-użu tal-kategoriji tal-prodotti indikati fl-Anness V."
               
            
                  (3)
               
               
                  L-Artikolu 16a jinbidel b'dan li ġej:
                  "Artikolu 16a
                  In-notifiki msemmija f'dan ir-Regolament, bl-eċċezzjoni tal-Artikolu 6(3) għandhom isiru skont ir-Regolament tal-Kummissjoni (KE) Nru 792/2009 (*****).
                  
                     (*****)  ĠU L 228, 1.9.2009, p. 3.""
						
               
            
                  (4)
               
               
                  L-Annessi II, III u IV jitħassru.
               
            Artikolu 4
      Ir-Regolament (KE) Nru 748/2008 huwa emendat kif ġej:
      
                  (1)
               
               
                  Fl-Artikolu 8, il-paragrafi 2 u 3 jinbidlu b'dan li ġej:
                  "2.   Sa mhux aktar tard mis-17-il jum tax-xahar li fih jitressqu l-applikazzjonijiet, l-Istati Membri għandhom jinnotifikaw lill-Kummissjoni bil-kwantità totali koperta mill-applikazzjonijiet għal kull pajjiż tal-oriġini.
                  3.   Il-liċenzji tal-importazzjoni għandhom jinħarġu mill-25 jum u sa mhux aktar tard minn tmiem ix-xahar li fih ikunu tressqu l-applikazzjonijiet."
               
            
                  (2)
               
               
                  L-Artikolu 9 huwa emendat kif ġej:
                  
                              (a)
                           
                           
                              Il-paragrafi 1 u 2 għandhom jinbidlu b'dan li ġej:
                              "1.   B'deroga mit-tieni subparagrafu tal-Artikolu 11(1) tar-Regolament (KE) Nru 1301/2006, l-Istati Membri għandhom jinnotifikaw lill-Kummissjoni:
                              
                                          (a)
                                       
                                       
                                          sa mhux aktar tard mill-10 ta' Awwissu, dwar il-kwantitajiet ta' prodotti, inklużi prospetti nulli, li għalihom ikunu nħarġu l-liċenzji tal-importazzjoni fix-xahar preċedenti, fir-rigward tal-kwantitajiet imsemmija fl-Artikolu 1(3)(b) ta' dan ir-Regolament;
                                       
                                    
                                          (b)
                                       
                                       
                                          sa mhux aktar tard mill-31 ta' Awwissu wara t-tmiem ta' kull perjodu ta' kwota ta' tariffa tal-importazzjoni, dwar il-kwantitajiet ta' prodotti, inklużi prospetti nulli, li għalihom ikunu nħarġu l-liċenzji tal-importazzjoni fil-perjodu preċedenti tal-kwota ta' tariffa tal-importazzjoni, fir-rigward tal-kwantitajiet imsemmija fl-Artikolu 1(3)(a) ta' dan ir-Regolament;
                                       
                                    
                                          (c)
                                       
                                       
                                          sa mhux aktar tard mill-31 ta' Ottubru wara t-tmiem ta' kull perjodu tal-kwota ta' tariffa tal-importazzjoni, dwar il-kwantitajiet ta' prodotti, inklużi prospetti nulli, koperti b'liċenzji tal-importazzjoni li ma ntużawx jew li ntużaw biss parzjalment u li jikkorrispondu għad-differenza bejn il-kwantitajiet imniżżla fuq in-naħa ta' wara tal-liċenzji tal-importazzjoni u l-kwantitajiet li għalihom ikunu nħarġu.
                                       
                                    2.   L-Istati Membri għandhom jinnotifikaw lill-Kummissjoni bid-dettalji tal-kwantitajiet tal-prodotti li tqiegħdu f'ċirkulazzjoni ħielsa skont l-Artikolu 4 tar-Regolament (KE) Nru 1301/2006."
                           
                        
                              (b)
                           
                           
                              Fil-paragrafu 3, it-tieni subparagrafu jinbidel b'dan li ġej:
                              "In-notifiki dwar il-kwantitajiet imsemmija fl-Artikolu 1(3) ta' dan ir-Regolament għandhom isiru skont ir-Regolament tal-Kummissjoni (KE) Nru 792/2009 (******).
                              
                                 (******)  ĠU L 228, 1.9.2009, p. 3.""
						
                           
                        
            
                  (3)
               
               
                  L-Annessi IV, V u VI jitħassru.
               
            Artikolu 5
      Ir-Regolament (KE) Nru 810/2008 huwa emendat kif ġej:
      
                  (1)
               
               
                  Fl-Artikolu 5, il-paragrafi 2 u 3 jinbidlu b'dan li ġej:
                  "2.   Sa mhux aktar tard mill-10 jum tax-xahar li fih jitressqu l-applikazzjonijiet, l-Istati Membri għandhom jinfurmaw lill-Kummissjoni bil-kwantità totali koperta mill-applikazzjonijiet skont il-pajjiż tal-oriġini.
                  3.   Il-liċenzji tal-importazzjoni għandhom jinħarġu mis-17-il jum u sa mhux aktar tard mill-21 jum tax-xahar li fih ikunu tressqu l-applikazzjonijiet. Kull liċenzja li tinħareġ għandha tispeċifika l-kwantità kkonċernata skont il-kodiċi tan-NM jew il-grupp ta' kodiċijiet tan-NM."
               
            
                  (2)
               
               
                  L-Artikolu 11 huwa emendat kif ġej:
                  
                              (a)
                           
                           
                              Il-paragrafu 2 jinbidel b'dan li ġej:
                              "2.   L-Istati Membri għandhom jinnotifikaw lill-Kummissjoni bid-dettalji tal-kwantitajiet tal-prodotti li tqiegħdu f'ċirkolazzjoni ħielsa skont l-Artikolu 4 tar-Regolament (KE) Nru 1301/2006."
                           
                        
                              (b)
                           
                           
                              Fil-paragrafu 3, it-tieni subparagrafu jinbidel b'dan li ġej:
                              "In-notifiki dwar il-kwantitajiet imsemmijin fl-Artikolu 1(1)(b) u (c) u fl-Artikolu 2(a) sa (e) u (g) ta’ dan ir-Regolament għandhom isiru skont ir-Regolament tal-Kummissjoni (KE) Nru 792/2009 (*******).
                              
                                 (*******)  ĠU L 228, 1.9.2009, p. 3.""
						
                           
                        
            
                  (3)
               
               
                  L-Annessi IV, V u VI jitħassru.
               
            Artikolu 6
      Ir-Regolament (KE) Nru 610/2009 huwa emendat kif ġej:
      
                  (1)
               
               
                  Fl-Artikolu 10, il-paragrafi 2 u 3 jinbidlu b'dan li ġej:
                  "2.   L-Istati Membri għandhom jinnotifikaw lill-Kummissjoni bid-dettalji tal-kwantitajiet tal-prodotti li tqiegħdu f'ċirkolazzjoni ħielsa skont l-Artikolu 4 tar-Regolament (KE) Nru 1301/2006.
                  3.   In-notifiki msemmija fil-paragrafu 1 għandhom isiru skont ir-Regolament tal-Kummissjoni (KE) Nru 792/2009 (********) u għandhom jintużaw il-kategoriji tal-prodotti indikati fl-Anness V tar-Regolament (KE) Nru 382/2008.
                  
                     (********)  ĠU L 228, 1.9.2009, p. 3.""
						
               
            
                  (2)
               
               
                  L-Annessi V, VI u VII jitħassru.
               
            Artikolu 7
      Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Għandu japplika mill-1 ta' Jannar 2013.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-17 ta’ Diċembru 2012.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 299, 16.11.2007, p. 1.
      
         (2)  ĠU L 228, 1.9.2009, p. 3.
      
         (3)  ĠU L 341, 22.12.2001, p. 29.
      
         (4)  ĠU L 163, 30.4.2004, p. 83.
      
         (5)  ĠU L 115, 29.4.2008, p. 10
      
      
         (6)  ĠU L 202, 31.7.2008, p. 28.
      
         (7)  ĠU L 219, 14.8.2008, p. 3.
      
         (8)  ĠU L 180, 11.7.2009, p. 5.